ai4bharat/Pralekha huggingface dataset:
પ્રધાનમંત્રીનું કાર્યાલય
ભારત અને ચીનની સરહદે ઉભી થયેલી સ્થિતિ અંગે પ્રધાનમંત્રીનું નિવેદન
સાથીઓ,
ભારત માતાના વીર સપૂતોએ ગલવાન વેલીમાં આપણી માતૃભૂમિનું રક્ષણ કરતા કરતા સર્વોચ્ચ બલિદાન આપ્યું છે.
હું દેશની સેવામાં તેમના મહાન બલિદાન બદલ તેમને વંદન કરું છુ, તેમને કૃતજ્ઞતાપૂર્વક શ્રદ્ધાંજલી અર્પણ કરું છુ.
દુઃખની આ મુશ્કેલ ઘડીમાં હું, આપણા તે શહીદોના પરિવારજનો પ્રત્યે મારી સંવેદના વ્યક્ત કરું છુ.
આજે સમગ્ર દેશ તમારી સાથે છે, દેશની લાગણીઓ તમારી સાથે છે.
આપણા આ શહીદનું બલિદાન વ્યર્થ નહીં જાય.
ભલે ગમે તેવી સ્થિતિ હોય, કોઇપણ પરિસ્થિતિ ભલે હોય, ભારત સંપૂર્ણ દૃઢતાથી દેશની એક એક ઇંચ જમીનનું, દેશના સ્વાભિમાનનું રક્ષણ કરશે.
ભારત સાંસ્કૃતિકરૂપે એક શાંતિપ્રિય દેશ છે. આપણો ઇતિહાસ શાંતિનો રહ્યો છે.
ભારતનો વૈચારિક મંત્ર પણ આ જ રહ્યો છે - લોકા: સમસ્તા: સુખીનો ભવન્તુ.
આપણે દરેક યુગમાં સમગ્ર સંસારમાં શાંતિની, સંપૂર્ણ માનવજાતના કલ્યાણની ઇચ્છા રાખી છે.
આપણે હંમેશા આપણા પડોશીઓ સાથે સહકારની અને મૈત્રીની ભાવના સાથે સૌએ જોડે મળીને કામ કર્યું છે. હંમેશા તેમના વિકાસ અને કલ્યાણની ઇચ્છા રાખી છે.
જ્યારે પણ ક્યાંય આપણી વચ્ચે મતભેદ થાય ત્યારે આપણે હંમેશા એવો પ્રયાસ કર્યો છે કે, આવા મતભેદો વિવાદનું સ્વરૂપ ના લે, મતભેદો ક્યારેય વિવાદો ના બને.
આપણે ક્યારેય પણ કોઇને ઉશ્કેરતા નથી, પરંતુ આપણે આપણા દેશની અખંડિતા અને સાર્વભૌમત્વ સાથે ક્યારેય બાંધછોડ કરી શકીએ નહીં.
જ્યારે પણ સમય આવ્યો છે ત્યારે, આપણે દેશની અખંડિતા અને સાર્વભૌમત્વનું રક્ષણ કરવા માટે આપણી શક્તિનું પ્રદર્શન કર્યું છે, આપણી ક્ષમતાઓને પૂરવાર કરી બતાવી છે.
ત્યાગ અને ધૈર્ય આપણા રાષ્ટ્રીય ચરિત્રનો હિસ્સો છે પરંતુ સાથે સાથે વિક્રમ અને વીરતા પણ એટલા જ પ્રમાણમાં આપણા દેશના ચરિત્રનો હિસ્સો છે.
હું દેશને વિશ્વાસ અપાવવા માંગુ છુ કે, આપણા જવાનોનું બલિદાન વ્યર્થ નહીં જાય.
આપણા માટે ભારતની અખંડિતા અને સાર્વભૌમત્વ સર્વોપરી છે અને તેનું રક્ષણ કરવાથી આપણને કોઇ અટકાવી શકે તેમ નથી.
આ અંગે કોઇને પણ મનમાં જરાય ભ્રમ અથવા આશંકા હોવા જોઇએ નહીં.
ભારત શાંતિ ઇચ્છે છે. પરંતુ જો ભારતને ઉશ્કેરવામાં આવે તો દરેક સ્થિતિમાં નિર્ણાયક જવાબ પણ આપવામાં આવશે.
દેશને આ વાતનું ગૌરવ થશે કે આપણા સૈનિકો મારતા મારતા શહીદ થયા છે. હું આપ સૌને આગ્રહપૂર્વક કહું છુ કે, આપણે બે મિનિટનું મૌન રાખીને આ સપૂતોને શ્રદ્ધાંજલી અર્પણ કરીએ.
GP/DS
(
પ્રધાનમંત્રીનું કાર્યાલય
પ્રધાનમંત્રીએ ઓડિશાના લોકોને રજ પર્વની શુભકામનાઓ પાઠવી
પ્રધાનમંત્રી શ્રી નરેન્દ્ર મોદીએ એ ઓડિશાના લોકોને રજ પર્વના વિશેષ ઉત્સવ પર શુભકામનાઓ પાઠવી.
પ્રધાનમંત્રીએ કહ્યું ' રજ પર્વના ખાસ ઉત્સવ પર શુભકામના. ભગવાન કરે આ અવસર સમાજમાં ખુશી ભાઈચારાની ભાવનાને મજબૂત કરે.હું મારા સાથી નાગરિકોના સારા સ્વાસ્થ્ય માટે અને કલ્યાણ માટે કામના કરું છું.'
GP/DS
(
પ્રધાનમંત્રીનું કાર્યાલય
પ્રખ્યાત ગ્રીક સંશોધક અને સંગીતકાર કોન્સ્ટેન્ટિનોસ કલાઈટિસ સાથે પ્રધાનમંત્રીની મુલાકાત
પ્રધાનમંત્રી શ્રી નરેન્દ્ર મોદીએ ગ્રીક સંશોધક, સંગીતકાર અને ભારતના મિત્ર શ્રી કોન્સ્ટેન્ટિનોસ કલાઈટિસ સાથે 25 ઓગસ્ટ 2023ના રોજ એથેન્સમાં મુલાકાત કરી.
પ્રધાનમંત્રીએ શ્રી કોન્સ્ટેન્ટિનોસ કલાઈટિસનો ભારત પ્રત્યેનો લગાવ અને ભારતીય સંગીત અને નૃત્ય પ્રત્યેનો તેમના જુસ્સાની પ્રશંસા કરી.. પ્રધાનમંત્રીએ 27 નવેમ્બર 2022 ના રોજ "મન કી બાત" ની 95મી આવૃત્તિ દરમિયાન તેમના વિશે ઉલ્લેખ કર્યો હતો.
તેઓએ ગ્રીસમાં ભારતીય સંસ્કૃતિને વધુ લોકપ્રિય બનાવવાની શક્યતાઓ અંગે ચર્ચા કરી.
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ નવરાત્રીના શુભ અવસર પર લોકોને શુભેચ્છા પાઠવી
શૈલપૂર્તિ દેવીની પણ પ્રાર્થના કરી
પ્રધાનમંત્રી શ્રી નરેન્દ્ર મોદીએ નવરાત્રીના શુભ અવસર પર લોકોને શુભેચ્છા પાઠવી છે. નવરાત્રિની શરૂઆતમાં શ્રી મોદીએ શૈલપુત્રી દેવીની પણ પ્રાર્થના કરી અને દેવીની કૃપા, સુખ, આરોગ્ય અને સૌભાગ્યની કામના કરી.
ટ્વીટ્સની શ્રેણીમાં, પ્રધાનમંત્રીએ ટ્વીટ કર્યું;
"આપ સૌને શક્તિની ઉપાસનાના મહાન તહેવાર નવરાત્રીની ખૂબ ખૂબ શુભેચ્છાઓ. આસ્થા અને આસ્થાનો આ શુભ અવસર દરેકના જીવનમાં નવી ઊર્જા અને નવો ઉત્સાહ પ્રેરિત કરે. જય માતા દી!"
"वन्दे वाञ्छितलाभाय चन्द्रार्धकृतशेखराम्।
वृषारूढां शूलधरां शैलपुत्रीं यशस्विनीम् ।।
આજથી દેવી શૈલપુત્રીની આરાધના સાથે નવરાત્રીનો પ્રારંભ થઈ રહ્યો છે. હું ઈચ્છું છું કે તેમની કૃપાથી દરેકનું જીવન સુખ, સૌભાગ્ય અને સ્વાસ્થ્યથી ભરેલું રહે."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
આંકડાશાસ્ત્ર અને કાર્યક્રમ અમલીકરણ મંત્રાલય
ગાંધીનગર ખાતે 29મી જૂન, 2023ના રોજ પ્રો. પી.સી. મહાલનોબિસની જન્મજયંતિ નિમિત્તે 17મા આંકડા દિવસની ઉજવણી
સ્વતંત્રતા પછીના યુગમાં દેશના સત્તાવાર આંકડાશાસ્ત્ર અને આર્થિક આયોજનના ક્ષેત્રમાં  પ્રોફેસર પ્રશાંત ચંદ્ર મહાલનોબિસ દ્વારા આપવામાં આવેલા નોંધપાત્ર યોગદાનને માન્યતા આપવા માટે વર્ષ 2007થી આંકડા દિવસની ઉજવણી કરવામાં આવે છે. ભારત સરકારે પ્રો. પી.સી. મહાલનોબિસની જન્મજયંતિ નિમિત્તે રાષ્ટ્રીય સ્તરે ઉજવવામાં આવનાર વિશેષ દિવસની શ્રેણીમાં 29મી જૂનને આંકડાશાસ્ત્ર દિવસ તરીકે નિયુક્ત કર્યો છે. આંકડાશાસ્ત્ર દિવસની ઉજવણીનો ઉદ્દેશ્ય દેશના વિકાસ માટે સામાજિક-આર્થિક આયોજન અને નીતિ ઘડતરમાં આંકડાઓની ભૂમિકા અને મહત્વ અંગે ખાસ કરીને યુવા પેઢીમાં જનજાગૃતિ કેળવવાનો છે.
17મો આંકડા દિવસ 29મી જૂન 2023ના રોજ દેશભરમાં 'સસ્ટેનેબલ ડેવલપમેન્ટ ગોલ્સ  માટે નેશનલ ઈન્ડિકેટર ફ્રેમવર્ક વિથ સ્ટેટ ઈન્ડિકેટર ફ્રેમવર્કનું સંરેખણ' થીમ પર ઉજવવામાં આવશે. સ્થાનિક રીતે, સેલિબ્રેશન ઈવેન્ટનું આયોજન અર્થશાસ્ત્ર અને આંકડાકીય નિયામક કચેરી, ગુજરાત, ગાંધીનગર દ્વારા તેના પરિસરમાં ભારત સરકારના આંકડા અને કાર્યક્રમ અમલીકરણ હેઠળના NSSO ના અમદાવાદના ફિલ્ડ ઓપરેશન વિભાગ અને ડેટા પ્રોસેસિંગ સેન્ટરના સહયોગથી કરવામાં આવશે. કેન્દ્ર અને રાજ્ય સરકારના ઘણા અધિકારીઓ સહિત નેશનલ સેમ્પલ સર્વે ઓફિસ , અમદાવાદની પ્રાદેશિક કાર્યાલય ના ઉપ મહાનિદેશક અને પ્રાદેશિક વડા એસ. કે. ભાણાવત, અમદાવાદ ના ડેટા પ્રોસેસિંગ સેન્ટરના ઉપ મહાનિદેશક રાહુલ એસ. જગતાપ, ગાંધીનગરના અર્થશાસ્ત્ર અને આંકડા નિયામકની કચેરી ના નિદેશક આર.આર. પંડ્યા આ કાર્યક્રમને બિરદાવશે. કારકિર્દી તરીકે આંકડાશાસ્ત્ર/અર્થશાસ્ત્રને અનુસરતા સ્થાનિક વિદ્યાર્થીઓ અને અન્ય આમંત્રિતો પણ આ ઇવેન્ટમાં ભાગ લેશે. સત્તાવાર આંકડાઓ, SDGs વગેરે જેવા વિષયો પર ક્વિઝ, અંતાક્ષરી, રંગોળી અને વકતૃત્વ સ્પર્ધા હશે. થીમ અને એનએસએસઓ દ્વારા હાથ ધરવામાં આવેલા વિવિધ સર્વેક્ષણો પર તકનીકી સત્ર હશે. આ પ્રસંગે વિદ્યાર્થીઓ પ્રેઝન્ટેશન પણ કરશે.
YP/GP/JD
(Visitor Counter : 113
સંચાર અને સુચના પ્રૌદ્યોગિકી મંત્રાલય
ગુજરાત LSA, દૂરસંચાર વિભાગ દ્વારા આપત્તિઓ દરમિયાન કટોકટી સંદેશાવ્યવહારને વધારવા માટે સેલ બ્રોડકાસ્ટ એલર્ટ સિસ્ટમનું પરીક્ષણ
ગુજરાત LSA, દૂરસંચાર વિભાગ દ્વારા જાહેર કરવામાં આવી રહી છે કે, નેશનલ ડિઝાસ્ટર મેનેજમેન્ટ ઓથોરિટી અને ગુજરાત સ્ટેટ ડિઝાસ્ટર મેનેજમેન્ટ ઓથોરિટીના સહયોગથી તે અમદાવાદ અને તેની નજીકના વિસ્તારોમાં તા.29-8-2023  ના રોજ સેલ બ્રોડકાસ્ટ એલર્ટ સિસ્ટમનું ટેસ્ટિંગ કરશે. આ પરીક્ષણ આપત્તિઓ દરમિયાન કટોકટીના સંદેશાવ્યવહારને વધારવા અને આપણા મૂલ્યવાન નાગરિકોની સલામતી અને સુખાકારીને સુનિશ્ચિત કરવા માટે હાથ ધરવામાં આવે છે.
આ સેલ બ્રોડકાસ્ટ એલર્ટ સિસ્ટમના અખિલ ભારતીય સ્તરના પરીક્ષણનો એક ભાગ છે, જે વિવિધ મોબાઇલ ઓપરેટર્સની સિસ્ટમ્સ અને સેલ બ્રોડકાસ્ટ સિસ્ટમ્સની ઇમરજન્સી એલર્ટ બ્રોડકાસ્ટિંગ ક્ષમતાઓની કાર્યક્ષમતા અને અસરકારકતાનો અંદાજ કાઢવા માટે હાથ ધરવામાં આવી રહ્યું છે.
સેલ બ્રોડકાસ્ટ એલર્ટ સિસ્ટમ એ એક અત્યાધુનિક ટેક્નોલોજી છે જે આપત્તિ વ્યવસ્થાપન માટે નિર્ણાયક અને સમય-સંવેદનશીલ સંદેશાઓને નિયુક્ત ભૌગોલિક વિસ્તારની અંદરના તમામ મોબાઇલ ઉપકરણો પર મોકલવાની મંજૂરી આપે છે, પછી ભલેને પ્રાપ્તકર્તાઓ નિવાસી હોય કે મુલાકાતીઓ હોય. આ સુનિશ્ચિત કરે છે કે મહત્વપૂર્ણ કટોકટીની માહિતી શક્ય તેટલા લોકો સુધી સમયસર પહોંચે. આ સિસ્ટમનો ઉપયોગ સરકારી એજન્સીઓ અને કટોકટી સેવાઓ દ્વારા લોકોને સંભવિત જોખમો વિશે જાણ કરવા અને ગંભીર પરિસ્થિતિઓ દરમિયાન તેમને માહિતગાર રાખવા માટે કરવામાં આવે છે. સેલ બ્રોડકાસ્ટનો ઉપયોગ સામાન્ય રીતે કટોકટીની ચેતવણીઓ આપવા માટે થાય છે, જેમ કે હવામાનની ગંભીર ચેતવણીઓ , જાહેર સલામતી સંદેશાઓ, સ્થળાંતર સૂચનાઓ અને અન્ય મહત્વપૂર્ણ માહિતી.
પરીક્ષણના સમયગાળા દરમિયાન એટલે કે તા.૨૯-૮-૨૦૨૩ ના રોજ, અમદાવાદ અને તેની નજીકના વિસ્તારોમાં ગુજરાત રાજ્યના લોકોને તેમના મોબાઇલ ઉપકરણો પર સિમ્યુલેટેડ ઇમરજન્સી એલર્ટ મળી શકે છે. આ ચેતવણીઓ આયોજિત પરીક્ષણ પ્રક્રિયાનો ભાગ છે અને વાસ્તવિક કટોકટીનો સંકેત આપતી નથી. મૂંઝવણ ટાળવા માટે દરેક પરીક્ષણ ચેતવણીને સ્પષ્ટપણે " SAMPLE TESTING MESSAGE " તરીકે લેબલ કરવામાં આવશે.
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 120
પ્રધાનમંત્રીનું કાર્યાલય
નેધરલેન્ડના પ્રધાનમંત્રી સાથે પ્રધાનમંત્રી શ્રીની મુલાકાત
પ્રધાનમંત્રી શ્રી નરેન્દ્ર મોદીએ નવી દિલ્હીમાં 10 સપ્ટેમ્બર 2023ના રોજ G20 સમિટની સાથે સાથે, નેધરલેન્ડના પ્રધાનમંત્રી મહામહિમ શ્રીમાન માર્ક રુટ્ટે સાથે દ્વિપક્ષીય બેઠક યોજી હતી.
પ્રધાનમંત્રી રુટેએ ભારતના G20 પ્રેસિડન્સી અને સમિટની સફળતા માટે પ્રધાનમંત્રી શ્રીને અભિનંદન પાઠવ્યા હતા. તેમણે ચંદ્રયાન મિશનની સફળતા માટે ભારતને પણ અભિનંદન પાઠવ્યા અને ચંદ્ર પરના આદિત્ય મિશન માટે શુભેચ્છાઓ પાઠવી.
બંને નેતાઓએ વેપાર અને રોકાણ, સંરક્ષણ અને સુરક્ષા, સ્વચ્છ ઊર્જા અને ગ્રીન હાઇડ્રોજન, સેમિકન્ડક્ટર્સ, સાયબર અને ડિજિટલ ટેક્નોલોજી સહિત અન્ય ક્ષેત્રોમાં સહકાર સહિત તેમની દ્વિપક્ષીય ભાગીદારીને ગાઢ બનાવવાની રીતો પર ચર્ચા કરી હતી.
ચર્ચામાં પરસ્પર હિતના પ્રાદેશિક અને વૈશ્વિક મુદ્દાઓને પણ આવરી લેવામાં આવ્યા હતા.
CB/GP/JD
(
પ્રધાનમંત્રીનું કાર્યાલય
પ્રધાનમંત્રીએ શિવમોગ્ગામાં થયેલી જાનહાનિ અંગે શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ શિવમોગ્ગામાં થયેલી જાનહાનિ અંગે શોક વ્યક્ત કર્યો છે.
એક ટવીટમાં પ્રધાનમંત્રીએ કહ્યું કે, " શિવમોગ્ગામાં થયેલી જાનહાનિથી દુઃખ થયું છે. શોકગ્રસ્ત પરિવારો પ્રત્યે મારી સંવેદના. ઘાયલો જલ્દીથી સ્વસ્થ થાય તેવી પ્રાર્થના. રાજ્ય સરકાર અસરગ્રસ્તોને તમામ શક્ય સહાય પ્રદાન કરી રહી છે."
SD/GP/BT
(
સ્વાસ્થ્ય અને પરિવાર કલ્યાણ મંત્રાલય
કોવિડ-19ની હવે પછીની લહેરોમાં બાળકો ગંભીર રીતે ચેપગ્રસ્ત થશે એવું દર્શાવતા કોઇ ડેટા નથી
ભવિષ્યની લહેરો ટાળવા માટે કોવિડ અનુરૂપ વર્તણૂકનું આક્રમક રીતે પાલન કરો: ડૉ. ગુલેરિયા
‘કોવિડ-19 મહામારીની હવે પછીની લહેરોમાં બાળકોમાં ગંભીર બીમારી થશે એ ગેરમાહિતી છે. એવો કોઇ ડેટા જ નથી- ન તો ભારતમાં કે ન વૈશ્વિક- જે બતાવે કે હવે પછીની લહેરોમાં બાળકો ગંભીર રીતે ચેપગ્રસ્ત થશે.’ આ માહિતી ઑલ ઇન્ડિયા ઇન્સ્ટીટ્યુટ ઑફ મેડિકલ સાયન્સીઝ , દિલ્હીના ડિરેક્ટર ડૉ. રણદીપ ગુલેરિયાએ આજે પીઆઇબી, દિલ્હીના નેશનલ મીડિયા સેન્ટર ખાતે આયોજિત કોવિડ-19 અંગેના મીડિયા બ્રીફિંગ દરમ્યાન આપી હતી.
ડૉ. ગુલેરિયાએ ટાંક્યું હતું કે ભારતમાં બીજી લહેર દરમ્યાન ચેપ લાગ્યો હોય અને હૉસ્પિટલોમાં દાખલ કરાયા હોય એવા 70% બાળકોને ક્યાં તો અન્ય સહબીમારી હતી અથવા એમની રોગપ્રતિકારક શક્તિ ઓછી હતી. તંદુરસ્ત બાળકો હૉસ્પિટલ ગયા વિના હળવી બીમારી સાથે જ સાજા થઈ ગયા હતા.
ભવિષ્યની લહેરો ટાળવા માટે કોવિડ અનુરૂપ વર્તણૂક મહત્વપૂર્ણ
એઇમ્સના ડિરેક્ટરે સમજાવ્યું હતું કે કોઇ પણ મહામારીમાં લહેરો કેમ આવતી હોય છે. સામાન્ય રીતે શ્વસનતંત્રના વાયરસોને લીધે મહામારીમાં લહેર આવતી હોય છે. 1918નો સ્પેનિશ ફ્લુ, એચવનએનવન  ફ્લુ એના ઉદાહરણો છે. ડૉ. ગુલેરિયાએ જણાવ્યું કે ‘1918ના સ્પેનિશ ફ્લુની બીજી લહેર સૌથી મોટી હતી. ત્યારબાદ ત્રીજી નાની લહેર આવી હતી.’
અને આપણે જાણીએ છીએ કે સાર્સ કોવ-2 એ શ્વસનતંત્રનો વાયરસ છે
ઝટ અસર થાય એવી- ગ્રહણસમ વસ્તી હોય ત્યારે ઘણી બધી લહેર સર્જાતી હોય છે. ચેપ સામે જ્યારે વસ્તીનો મોટો ભાગ રોગપ્રતિકારક શક્તિ મેળવી લે ત્યારે વાયરસ સ્થાનિક રોગચાળો બની જાય છે, અને ચેપ સિઝનલ બની જાય છે- જેમ કે એચવનએનવન સામાન્ય રીતે ચોમાસા કે શિયાળામાં ફેલાય છે.
વાયરસમાં પરિવર્તન ને કારણે લહેર આવે છે
નવા ગુણવિકારો-મ્યુટેશન વધારે ચેપી બને છે એટલે વાયરસ માટે ફેલાવાની વધારે તકો મળે છે.
લહેર પાછળનું એક કારણ માનવ વર્તણૂક છે
ડૉ. ગુલેરિયાએ ચેતવણી આપી: ‘જ્યારે પણ કેસો વધે છે, લોકોમાં ત્યારે ભય હોય છે અને માનવ વર્તણૂક બદલાય છે. લોકો ચુસ્તપણે કોવિડ યોગ્ય વર્તણૂકને અનુસરે છે અને બિન-ફાર્માસ્યુટિકલ્સ દરમ્યાનગીરી પ્રસારની કડી તોડવામાં મદદ કરે છે. પણ જ્યારે અનલૉક ફરી કરવામાં આવે છે, ત્યારે લોકો એમ માનવા લાગે છે કે હવે બહુ ચેપ નહીં લાગે અને એટલે કોવિડ અનુરૂપ વર્તણૂકને અનુસરતા નથી. આને લીધે, વાયરસ ફરી સમુદાયમાં ફેલાવા લાગે છે અને વધુ એક લહેરની સંભાવના તરફ દોરી જાય છે.’
ડિરેક્ટરે જણાવ્યું કે જો આપણે હવે પછીની લહેરો અટકાવવી હશે તો આપણે કોવિડ યોગ્ય વર્તણૂકને આક્રમક રીતે ત્યાં સુધી અનુસરવાની જરૂર છે, જ્યાં આપણે કહી શકીએ કે આપણી વસ્તીની નોંધપાત્ર સંખ્યામાં વસ્તીએ ક્યાં તો રસી મેળવી લીધી છે અથવા કુદરતી રોગપ્રતિકાર શક્તિ મેળવી લીધી છે. ‘જ્યારે પૂરતા લોકોનું રસીકરણ થઈ જાય અથવા તો ચેપ સામેની કુદરતી ઇમ્યુનિટિ મેળવી લે, ત્યારે આ લહેરો અટકી જશે. એક માત્ર માર્ગ કોવિડ અનુરૂપ વર્તણૂકને ચુસ્તપણે અનુસરવાનો છે’
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 309
લઘુમતિ બાબતોનું મંત્રાલય
હજ  માટે ભારતીય મુસ્લિમો સાઉદી અરબ નહીં જાય
અરબ સરકારના નિર્ણયને માન આપીને, પ્રવર્તમાન સ્થિતિને ધ્યાનમાં રાખી લોકોના સ્વાસ્થ્ય- સલામતીને પ્રાથમિકતા આપી, આ નિર્ણય લેવામાં આવ્યો
શ્રી મુખ્તાર અબ્બાસ નકવી: “2 લાખ 13 હજાર અરજીઓ દ્વારા જમા કરાવવામાં આવેલા પૂરા પૈસા કોઇપણ કપાત વગર તાત્કાલિક પાછા આપવાની પ્રક્રિયા આજથી શરૂ કરવામાં આવી છે. આ પૈસા ઑનલાઇન DBT દ્વારા અરજદારોના ખાતાંમાં જમા કરાવવામાં આવશે”
“2300થી વધુ મુસ્લિમ મહિલાઓએ 'મેહરમ'  વગર હજ પર જવા માટે અરજી કરી હતી, આ મહિલાઓને હજ 2021માં આ અરજીના અધારે હજ યાત્રા પર મોકલવામાં આવશે”: શ્રી મુખ્તાર અબ્બાસ નકવી
“સાથે જ આવતા વર્ષે પણ જે મહિલાઓ મેહરમ વગર હજ યાત્રાએ જવા માટે નવી અરજી કરશે તે તમામને પણ હજ યાત્રાએ મોકલવામાં આવશે”: શ્રી મુખ્તાર અબ્બાસ નકવી
કેન્દ્રીય લઘુમતી બાબતોના મંત્રી શ્રી મુખ્તાર અબ્બાસ નકવીએ આજે જણાવ્યું હતું કે, સાઉદી અરબ સરકારે લીધેલા નિર્ણયનું સન્માન કરીને, પ્રવર્તમાન સ્થિતિને ધ્યાનમાં રાખતા લોકોના સ્વાસ્થ્ય અને સલામતીને પ્રાથમિકતા આપીને એવો નિર્ણય લેવામાં આવ્યો છે કે, હજ  માટે ભારતના મુસ્લિમો સાઉદી અરબ નહીં જાય.
શ્રી નકવીએ જણાવ્યું હતું કે, કાલે સાઉદી અરબના હજ અને ઉમરાહ મંત્રી મહામહિમ ડૉ. મુહમ્મદ સાલેહ બિન તાહેર બેન્તેનનો ફોન આવ્યો હતો. તેમણે કહ્યું હતું કે, કોરોના મહામારીને ધ્યાનમાં રાખીને આ વર્ષે હજ માં ભારતમાંથી આવનારા હજ યાત્રીઓને ન મોકલવાનું સૂચન કરવામાં આવ્યું છે. શ્રી નકવી જણાવ્યું હતું કે, કોરોના કારણે ઉભા થયેલા મોટા પડકારોથી દુનિયાને અસર પડી છે, ત્યારે સાઉદી અરબમાં પણ તેની વ્યાપક અસર જોવા મળી છે.
શ્રી નકવીએ જણાવ્યું હતું કે, અત્યાર સુધીમાં હજ 2020 માટે 2 લાખ 13 હજાર અરજીઓ આવી છે. તમામ અરજીકર્તાઓઓ જમા કરાવેલી પૂરી રકમ તેમને કોઇપણ કપાત વગર તાત્કાલિક પરત કરવા માટે આજથી પ્રક્રિયા શરૂ કરી દેવામાં આવી છે. આ પૈસા ઑનલાઇન DBT દ્વારા અરજદારોના ખાતાંમાં જમા કરાવવામાં આવશે.
કેન્દ્રીય લઘુમતી બાબતોના મંત્રીએ જણાવ્યું હતું કે, આ વર્ષે પણ 2300થી વધુ મુસ્લિમ મહિલાઓએ 'મેહરમ'  વગર હજ યાત્રાએ જવાની અરજી કરી હતી, આ મહિલાઓને હજ 2021માં આ અરજીના આધારે હજ યાત્રાઓ મોકલવામાં આવશે. તેમજ, આવતા વર્ષે જે પણ મહિલાઓ મેહરમ વગર હજ યાત્રાએ જવાની અરજી કરશે તે તમામને પણ હજ યાત્રાએ મોકલવામાં આવશે.
શ્રી નકવીએ જણાવ્યું હતું કે, 2019માં 2 લાખ ભારતીય મુસ્લિમો હજ યાત્રાએ ગયા ગતા. જેમાંથી 50 ટકા મહિલાઓ સામેલ હતી. તે ઉપરાંત, સરકાર અંતર્ગત 2018માં શરૂ કરવામાં આવેલી મેહરમ વગરની મહિલાઓને હજ યાત્રાએ મોકલવાની પ્રક્રિયા અંતર્ગત મેહરમ વગર હજ પર જનારી મહિલાઓની સંખ્યા 3,040 થઇ ગઇ છે.
ગઇકાલે મોડી રાત્રે સાઉદી અરબના હજ અને ઉમરાહ મંત્રાલયે એક અખબારી યાદી બહાર પાડી હતી. તેમાં જણાવ્યું હતું કે, “વૈશ્વિક કોરોના મહામારીના સંકટને ધ્યાનમાં રાખતા ધાર્મિક સ્થળોએ ભીડભાડ થાય તેવા કાર્યક્રમો સ્થગિત કરવામાં આવ્યા છે. એવો નિર્ણય લેવામાં આવ્યો છે કે, વિવિધ દેશોમાંથી જે લોકો હાલમાં સાઉદી અરબમાં રહે છે તેમના દ્વારા ખૂબ જ સિમિત સંખ્યામાં સામાજિક અંતરના નિયમોનું પાલન કરીને હજ કરવામાં આવશે.”
GP/DS
(
પ્રધાનમંત્રીનું કાર્યાલય
પ્રધાનમંત્રી શ્રીએ મહિલા બોક્સિંગ 57 કિગ્રા ઈવેન્ટમાં બ્રોન્ઝ મેડલ જીતવા બદલ બોક્સર પરવીન હુડાને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ એશિયન ગેમ્સમાં મહિલા બોક્સિંગ 57 કિગ્રા ઈવેન્ટમાં બ્રોન્ઝ મેડલ જીતવા બદલ બોક્સર પરવીન હુડાને અભિનંદન પાઠવ્યા હતા.
પ્રધાનમંત્રી શ્રીએ પોસ્ટ કર્યું હતું
બોક્સિંગમાં બીજો મેડલ...
મહિલા બોક્સિંગ 57 કિગ્રા ઈવેન્ટમાં બ્રોન્ઝ મેડલ જીતવા બદલ @BoxerHoda ને અભિનંદન. આ મેડલ તેમની મહેનતનું પ્રમાણ છે.
તેના ભવિષ્ય માટે ઓલ ધ બેસ્ટ!”
CB/GP/JD
(
પ્રધાનમંત્રીનું કાર્યાલય
પીએમએ તમિલનાડુના ચેંગલપટ્ટુમાં થયેલા અકસ્માતને કારણે થયેલી જાનહાનિ પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ તમિલનાડુના ચેંગલપટ્ટુ જિલ્લામાં થયેલા અકસ્માતમાં થયેલી જાનહાનિ પર ઊંડો શોક વ્યક્ત કર્યો છે.
પ્રધાનમંત્રી કાર્યાલયે ટ્વીટ કર્યું;
"ચેંગલપટ્ટુમાં અકસ્માતને કારણે થયેલા જાનહાનિથી દુઃખી છું. મારા વિચારો એ લોકો સાથે છે જેમણે પોતાના પ્રિયજનોને ગુમાવ્યા છે. ઘાયલો જલ્દી સ્વસ્થ થાય એવી પ્રાર્થના: PM @narendramodi"
Pained by the loss of lives due to an accident in Chengalpattu. My thoughts are with those who have lost their loved ones. May the injured recover soon: PM @narendramodi
— PMO India  July 8, 2022
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
PM 17 નવેમ્બરે 82મી અખિલ ભારતીય પ્રિસાઇડિંગ ઓફિસર્સ કોન્ફરન્સના ઉદ્ઘાટન સત્રને સંબોધિત કરશે
પ્રધાનમંત્રી શ્રી નરેન્દ્ર મોદી 17 નવેમ્બર, 2021ના રોજ સવારે 10 વાગ્યે વીડિયો કોન્ફરન્સિંગ દ્વારા 82મી અખિલ ભારતીય પ્રિસાઇડિંગ ઓફિસર્સ કોન્ફરન્સના ઉદ્ઘાટન સત્રને સંબોધિત કરશે.
અખિલ ભારતીય પ્રિસાઇડિંગ ઓફિસર્સ કોન્ફરન્સ , ભારતમાં વિધાનસભાઓની સર્વોચ્ચ સંસ્થા, 2021 માં તેના સો વર્ષની ઉજવણી કરી રહી છે. AIPOCના શતાબ્દી વર્ષની ઉજવણી કરવા માટે, અખિલ ભારતીય પ્રિસાઇડિંગ ઓફિસર્સ કોન્ફરન્સની 82મી આવૃત્તિ, 17-18 નવેમ્બર 2021ના રોજ શિમલામાં યોજાશે. પ્રથમ પરિષદ પણ 1921માં શિમલામાં યોજાઈ હતી.
આ પ્રસંગે લોકસભાના સ્પીકર, હિમાચલ પ્રદેશના મુખ્યમંત્રી અને રાજ્યસભાના ઉપાધ્યક્ષ હાજર રહેશે.
SD/GP/JD
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 97.14 કરોડ લોકોને રસી આપવામાં આવી
છેલ્લા 24 કલાકમાં ભારતમાં 16,862 નવા કેસ નોંધાયા
સક્રિય કેસ કુલ કેસનાં 1% કરતા ઓછા છે, હાલમાં 0.60% છે, માર્ચ 2020 પછી સૌથી ઓછા
ભારતમાં સક્રિય કેસનું 2,03,678 થયું, 216 દિવસમાં સૌથી ઓછું
સાજા થવાનો દર હાલમાં 98.07% નોંધાયો, માર્ચ 2020 પછી સૌથી વધુ
છેલ્લા 24 કલાકમાં 19,391 દર્દીઓ સાજા થયા, કુલ વધીને 3,33,82,100 દર્દીઓ સાજા થયા
સાપ્તાહિક પોઝિટિવીટી દર છેલ્લા 112 દિવસથી 3% કરતા ઓછો થઈ ગયો છે, હાલમાં 1.42% છે
દૈનિક પોઝિટિવીટી દર 1.43% પહોંચ્યો, છેલ્લા 46 દિવસથી 3% કરતા ઓછો
કુલ 58.88 કરોડ પરીક્ષણો કરવામાં આવ્યા
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 152
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 217.11 કરોડ રસીના ડોઝ  આપવામાં આવ્યા
છેલ્લા ચોવિસ કલાકમાં 15,85,343 ડોઝ આપવામાં આવ્યા
ભારતમાં સક્રિય કેસનું ભારણ 46,342 થયું
સક્રિય કેસનું ભારણ હાલમાં 0.10% છે
સાજા થવાનો દર હાલમાં 98.71% નોંધાયો
છેલ્લા 24 કલાકમાં 5,291 દર્દીઓ સાજા થયા, કુલ વધીને 4,39,78,271 દર્દીઓ સાજા થયા
છેલ્લા 24 કલાકમાં ભારતમાં 5,443 નવા કેસ નોંધાયા
દૈનિક પોઝિટિવીટી દર 1.61% પહોંચ્યો
સાપ્તાહિક પોઝિટિવીટી દર હાલમાં 1.73% છે
કુલ 89.27 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 3,39,062 ટેસ્ટ કરાયા
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 97
મંત્રીમંડળ
દેશમાં સંશોધન ઇકો-સિસ્ટમને મજબૂત કરવા માટે કેબિનેટે સંસદમાં નેશનલ રિસર્ચ ફાઉન્ડેશન બિલ, 2023ની રજૂઆતને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે આજે સંસદમાં નેશનલ રિસર્ચ ફાઉન્ડેશન  બિલ, 2023ની રજૂઆતને મંજૂરી આપી છે. મંજૂર થયેલું બિલ NRFની સ્થાપના કરવાનો માર્ગ મોકળો કરશે જે સંશોધન અને વિકાસ ને બીજ, વૃદ્ધિ અને પ્રોત્સાહન આપશે અને સમગ્ર ભારતની યુનિવર્સિટીઓ, કોલેજો, સંશોધન સંસ્થાઓ અને R&D પ્રયોગશાળાઓમાં સંશોધન અને નવીનતાની સંસ્કૃતિને પ્રોત્સાહન આપશે.
સંસદમાં મંજૂર થયા બાદ આ બિલ, રાષ્ટ્રીય શિક્ષણ નીતિ ની ભલામણો અનુસાર દેશમાં વૈજ્ઞાનિક સંશોધનની ઉચ્ચ-સ્તરની વ્યૂહાત્મક દિશા પ્રદાન કરવા માટે એક સર્વોચ્ચ સંસ્થા NRFની સ્થાપના કરશે,. પાંચ વર્ષ  દરમિયાન જેની કુલ અંદાજિત કિંમત રૂ. 50,000 કરોડ રહેશે.
ડિપાર્ટમેન્ટ ઓફ સાયન્સ એન્ડ ટેક્નોલોજી  એ NRF નો વહીવટી વિભાગ હશે જેનું સંચાલન એક ગવર્નિંગ બોર્ડ દ્વારા કરવામાં આવશે જેમાં તમામ વિદ્યાશાખાઓમાં જાણીતા સંશોધકો અને વ્યાવસાયિકોનો સમાવેશ થાય છે. NRF નો કાર્યક્ષેત્ર વ્યાપક હોવાથી - તમામ મંત્રાલયોને અસર કરે છે - પ્રધાનમંત્રી બોર્ડના હોદ્દેદાર પ્રમુખ હશે અને કેન્દ્રીય વિજ્ઞાન અને ટેક્નોલોજી પ્રધાન અને કેન્દ્રીય શિક્ષણ પ્રધાન હોદ્દેદાર ઉપ-પ્રમુખ હશે. . NRF ની કામગીરી ભારત સરકારના મુખ્ય વૈજ્ઞાનિક સલાહકારની અધ્યક્ષતાવાળી એક્ઝિક્યુટિવ કાઉન્સિલ દ્વારા સંચાલિત કરવામાં આવશે.
NRF ઉદ્યોગ, શૈક્ષણિક અને સરકારી વિભાગો અને સંશોધન સંસ્થાઓ વચ્ચે સહયોગ બનાવશે અને વૈજ્ઞાનિક અને લાઇન મંત્રાલયો ઉપરાંત ઉદ્યોગો અને રાજ્ય સરકારોની ભાગીદારી અને યોગદાન માટે ઇન્ટરફેસ મિકેનિઝમ બનાવશે. તે એક નીતિ માળખું બનાવવા અને નિયમનકારી પ્રક્રિયાઓ મૂકવા પર ધ્યાન કેન્દ્રિત કરશે જે સહયોગને પ્રોત્સાહિત કરી શકે અને R&D પર ઉદ્યોગ દ્વારા ખર્ચમાં વધારો કરી શકે.
આ ખરડો 2008માં સંસદના એક અધિનિયમ દ્વારા સ્થાપિત વિજ્ઞાન અને એન્જિનિયરિંગ સંશોધન બોર્ડ  ને પણ રદ કરશે અને તેને NRF માં સમાવિષ્ટ કરશે જે વિસ્તૃત આદેશ ધરાવે છે અને SERB ની પ્રવૃત્તિઓને આવરી લે છે.
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
ગૃહ મંત્રાલય
NCMCએ સુપર ચક્રવાતી વાવાઝોડા ‘અમ્ફાન’ સામે લડવા માટેની તૈયારીઓની ફરી સમીક્ષા કરી
20 મે, 2020ના રોજ પશ્ચિમ બંગાળના દરિયાકાંઠા પર ત્રાટકશે ‘અમ્ફાન’
કેબીનેટ સચિવ શ્રી રાજીવ ગાબાએ રાષ્ટ્રીય આપત્તિ વ્યવસ્થાપન સમિતિ ની ત્રીજી બેઠકની અધ્યક્ષતા કરી જેમાં સુપર ચક્રવાતી વાવાઝોડા ‘અમ્ફાન’ સામે લડવા માટે રાજ્યો અને કેન્દ્રીય મંત્રાલયો/ સંસ્થાઓ દ્વારા કરવામાં આવેલ તૈયારીઓની સમીક્ષા કરવામાં આવી.
ભારતીય હવામાન વિભાગ એ જણાવ્યું કે આ ‘સુપર ચક્રવાતી વાવાઝોડુ’ 20 મે, 2020ના રોજ બપોરે/ સાંજે પશ્ચિમ બંગાળના દરિયાકાંઠા પર ત્રાટકે તેવી સંપૂર્ણ શક્યતા છે. આ દરમિયાન હવાની ગતિ પહેલા 155-165 કિલોમીટર પ્રતિ કલાક રહેવાની અને તે પછી તેના કરતા પણ વધુ ઝડપી બનીને 185 કિલોમીટર પ્રતિ કલાકના ઉચ્ચ સ્તરને પણ સ્પર્શી જાય તેવી પૂરેપૂરી સંભાવના છે. તેની સાથે જ રાજ્યના દરિયાકાંઠાના જીલ્લાઓમાં ભારે વરસાદ થશે અને સમુદ્રમાં 4-5 મીટર ઊંચા મોજા ઉછળશે. આ વાવાઝોડા દ્વારા પૂર્વ મિદનાપુર, દક્ષિણ અને ઉત્તર 24 પરગણા, હાવડા, હુગલી અને કોલકાતા જીલ્લાઓ વધુ અસરગ્રસ્ત થવાની શક્યતા છે. ‘અમ્ફાન’ વાવાઝોડા વડે થનાર નુકસાનની સંભાવના આની પહેલા આવેલા ચક્રવાતી વાવાઝોડા ‘બુલબુલ’ દ્વારા થયેલ ભારે નુકસાનની સરખામણીએ અનેક ગણું વધારે થવાની સંભાવના છે કે જે 9 નવેમ્બર 2019ના રોજ પશ્ચિમ બંગાળના દરિયાકાંઠે ત્રાટક્યું હતું.
આ ચક્રવાતી વાવાઝોડાના લીધે ઓડીશાના દરિયા કિનારાના જીલ્લાઓ જેવા કે જગતસિંહ પુર, કેન્દ્રપાડા, ભદ્રક, જાજપુર અને બાલાસોરમાં પણ અત્યંત ભારે વરસાદ થવાની, પ્રચંડ પવન ફૂંકાવાની અને સમુદ્રમાં ઊંચા ઊંચા મોજા ઉછળવાની શક્યતા છે.
ઓડીશાના મુખ્ય સચિવ અને પશ્ચિમ બંગાળના અધિક મુખ્ય સચિવે એનસીએમસીને પોતાના દ્વારા કરવામાં આવેલ પ્રારંભિક ઉપાયોથી માહિતગાર કર્યા હતા. તેમણે જણાવ્યું કે નીચાણવાળા વિસ્તારોમાં રહેતા લોકોને બહાર કાઢવામાં આવી રહ્યા છે. ખાદ્યાન્ન સામગ્રી, પીવાનું પાણી અને અન્ય જરૂરી ચીજવસ્તુઓના સંગ્રહ માટે શક્ય તમામ પગલાઓ લેવામાં આવી રહ્યા છે. વીજળી અને ટેલિકોમ સેવાઓની જાળવણી અને રીપેરીંગ માટે સંલગ્ન ટીમો પણ તૈયાર કરી દેવામાં આવી છે.
રાજ્યો અને કેન્દ્રીય એજન્સીઓની તૈયારીઓની સમીક્ષા કરતા કેબીનેટ સચિવે રાજ્ય સરકારોને જણાવ્યું છે કે વાવાઝોડાના માર્ગમાં આવતા નીચાણવાળા વિસ્તારોમાંથી સમયસર લોકોને સુરક્ષિતપણે બહાર કાઢવા માટે તમામ જરૂરી ઉપાયો કરવામાં આવે અને તેની સાથે જ જરૂરી સામગ્રી જેવી કે ભોજન, પીવાનું પાણી અને દવાઓ વગેરેનો જથ્થો પુરતી માત્રામાં જાળવી રાખવામાં આવે. રાજ્ય સરકારોને એ પણ સલાહ આપવામાં આવી છે કે રસ્તાઓ ઉપરથી કાટમાળ ખસેડવા માટે અને અન્ય રીપેરીંગ કાર્યો માટે ટુકડીઓને તૈયાર રાખવામાં આવે.
એનડીઆરએફની 36 ટીમોને વર્તમાન સમયમાં બંને રાજ્યોમાં તૈનાત કરવામાં આવી છે. સેના અને નૌસેનાના બચાવ અને રાહત દળોની સાથે સાથે નૌ સેના, વાયુ સેના અને તટરક્ષક દળના જહાજો તથા વિમાનોને પણ આપત્તિકાળની વ્યવસ્થા તરીકે રાખવામાં આવ્યા છે. જરૂરી ચીજવસ્તુઓની જાળવણીને સુનિશ્ચિત કરવા માટે ટેલીફોન વિભાગ અને વીજળી મંત્રાલયની સંસ્થાઓના અધિકારીઓને પણ રાજ્યોમાં હાજર રાખવામાં આવ્યા છે.
ઓડીશાના મુખ્ય સચિવ અને પશ્ચિમ બંગાળના ગુહ સચિવે વિડીયો કોન્ફરન્સના માધ્યમથી આ બેઠકમાં ભાગ લીધો હતો. ગૃહ, સંરક્ષણ, શિપિગ, વીજળી, ટેલિકોમ્યુનિકેશન અને સ્વાસ્થ્ય મંત્રાલય, આઈએમડી, એનડીએમએ અને એનડીઆરએફના વરિષ્ઠ અધિકારીઓએ પણ આ બેઠકમાં ભાગ લીધો.
આ વાવાઝોડાથી ઉત્પન્ન સ્થિતિની સમીક્ષા કરવા માટે એનસીએમસીની બેઠક ફરીથી યોજાશે.
GP/DS
(
રાષ્ટ્રપતિ સચિવાલય
ત્રણ રાષ્ટ્રોના રાજદૂતોએ ભારતના રાષ્ટ્રપતિ સમક્ષ પોતાના પરિચય પત્ર રજૂ કર્યા
નવી દિલ્હી, 22-11-2017
આજે  રાષ્ટ્રપતિ ભવનમાં આયોજિત સમારોહમાં સ્વીડન, નાઈજીરિયા અને સંયુક્ત રાજ્ય અમેરિકાના રાજદૂતોએ ભારતના રાષ્ટ્રપતિ શ્રી રામનાથ કોવિંદ સમક્ષ પોતાના પરિચય પત્ર રજૂ કર્યા.
આ રાજદૂતોએ પોતાનો પરિચય પત્ર રજૂ કર્યા :
- સ્વીડનના રાજદૂત મહામહિમ શ્રી ક્લાસ મૉલિન
- નાઈજીરિયા ગણરાજ્યના ઉચ્ચ આયુક્ત, મહામહિમ પ્રમુખ મેજર જનરલ ક્રિસ સંડે 
- સંયુક્ત રાજ્ય અમેરિકાના રાજદૂત મહામહિમ શ્રી કેનેથ ઈયાન જસ્ટર
NP/J.Khunt/GP
(Visitor Counter : 120